મેન્સ્ટ્રુઅલ સાયકલ દર 28-30ના દિવસના આંતરે આવે છે. આજે પણ ઘણાં સમાજો છોકરી પહેલા માસિકધર્મમાં પ્રવેશે ત્યારે ઉત્સવ ઉજવે છે. રિવાજ કહેતાં ઈરાદો સ્પષ્ટ છે. છોકરી હવે ‘ફળદ્રુપ' બની છે એટલે તેને પરણાવી દો. એક શરીર બીજાં શરીરોના ઉત્પાદનની ફેક્ટરી બનવા માટે તૈયાર થઈ ગયું છે. દરેક માસિકના પ્રારંભમાં ગર્ભાશય અત્યંત સોફ્ટ લોહીભર્યાં ટીશ્યૂ બનાવે છે, જે અંડાશયમાંથી અંડકોષ છૂટો પડવાની તૈયારીરૂપે હોય છે. જો તે શુક્રાણુથી ફળદ્રુપ બને તો બેબીમાં રુપાંતરિત થાય છે અને તેમ ન થાય તો ગર્ભમાં રહેલી લોહીથી તરબતર પેશિકાઓની શરીરમાં જરરિયાત રહેતી નથી અને તે બહાર આવવા માંડે છે. ઘણીવાર કોશિકાઓ બહાર આવે એટલે ગર્ભાશય સંકોચાય છે અને તેને કારણે સખત પેઈન થતું રહે છે. .